tartuNLP/wikipedia-smugri-20251201 huggingface dataset:
Rudolf Otto

Rudolf Otto (täisnimi Karl Louis Rudolph Otto; 25. september 1869 – 6. märts 1937) oli saksa luterlik teoloog ja võrdlev usundiloolane. 
Elulugu.
Otto sündis Hannoveri lähistel Peines. Õppis Erlangeni ülikoolis ja Göttingenis, kus ta kaitses doktoriväitekirja Martin Lutherist ja Immanuel Kantist. 1906 sai temast erakorraline professor ja 1910 ta sai Giesseni ülikooli audoktoriks. 1915 sai Ottost professor Breslau Ülikoolis ja 1917 hakkas ta professoriks Marburgis, kus oli toona kuulsaim protestantlik seminar maailmas. Marburgi jäi ta elu lõpuni. 
1929 läks ta pensionile ning suri kaheksa aasta pärast, pärast kukkumist 20 m kõrgusest tornist. Palju on ka spekuleeritud, kas ta ehk sooritas elu lõpus enesetapu, ent andmed seda ei kinnita. 
"Pühaduse idee".
Otto kuulsaim töö, "Pühaduse idee", on üks populaarsemaid Saksa teoloogilisi raamatuid 20. sajandil. Sellest on tehtud arvukalt kordustrükke ja seda on tõlgitud 20 keelde. Raamat defineerib pühaduse mõistet ja ideed kui midagi, mis on "numinoosne". "Numinoosse" all mõistab Otto midagi, mis on "ebaratsionaalne ja meeltega tajumatu kogemus või tunne, mille peamine objekt on väljaspool iset (selfi), inimest ennast, kui midagi "täiesti teistsugust"
Mõju.
On raske leida 20. sajandi esimesel poolel teoloogi, kes ei olnud Ottost mõjutatud. Mõjukad teoloogid ja antropoloogid Paul Tillich, Mircea Eliade ja Gustav Mensching on kõik tunnistanud, et on olnud Ottost paljuski mõjutatud oma teoloogias.
Tallinna Muusikakeskkool

Tallinna Muusikakeskkool (lühend TMKK) oli aastatel 1961–2022 tegutsenud riigikool Tallinnas aadressil Vabaduse puiestee 130. 
Tallinna Muusikakeskkool avati 1961. aastal Tallinna Riikliku Konservatooriumi juurde, et koolitada orkestrantide ja muusikakoolidele õpetajaid. Õppetöö toimus kuni 1969/1970. õppeaastani aadressil Suvorovi puiestee (tänapäeva Kaarli puiestee) 3 ning Tallinna 22. Keskkooli ruumides, seejärel koliti Kivimäele aadressil Vabaduse puiestee 130 asuvatesse ruumidesse.
Tallinna Muusikakeskkool lõpetas tegevuse 2022. aasta kevadel. 1. septembril 2022 algas õppetöö Tallinna Muusikakeskkooli, Georg Otsa nimelise Tallinna Muusikakooli ja Tallinna Balletikooli baasil rajatud Tallinna Muusika- ja Balletikoolis, mis asub Tallinnas aadressil Pärnu maantee 59.
Õppetöö.
Tallinna Muusikakeskkoolis õppis lapsi ka väljastpoolt Tallinna. Neid majutati ühiselamus. Koolil oli ka võimla. Õppetöö toimus kahes tsüklis, mõlema tsükli (üldained ja muusikaained) läbimine oli õpilasele kohustuslik. Tallinna Muusikakeskkoolis on õppinud ja/või õpetanud paljud tänapäeva Eesti muusikud. Tallinna Muusikakeskkool oli Eesti Muusika- ja Teatriakadeemia baaskool, sõltuvalt aastast ja lennust jätkas 80–100% kooli lõpetanutest õpinguid Eesti Muusika- ja Teatriakadeemias, ülejäänud muudes (muusika)kõrgkoolides.
Eesti Muusika- ja Teatriakadeemia

Eesti Muusika- ja Teatriakadeemia on avalik-õiguslik Eesti muusikakõrgkool Tallinnas, mis asutati 1919. aastal Estonia Seltsi algatusel Tallinna Kõrgema Muusikakooli nime all. Avaaktus toimus 28. septembril Estonia kontserdisaalis.
Lavakunstikool asutati konservatooriumi juurde esmalt 1938. aastal, kuid sõja puhkemise tõttu ei saanud see kaua tegutseda. Teatriharidust on akadeemias järjepidevalt antud alates 1957. aastast.
Priscilla Presley

Priscilla Beaulieu Presley (sünninimega Priscilla Ann Wagner; sündinud 24. mail 1945 New Yorgis New Yorgi osariigis) on USA modell ja näitleja. 
Eelkõige on ta tuntud laulja Elvis Presley eksabikaasana (nad olid ametlikult abielus 1. maist 1967 kuni 9. oktoobrini 1973). Nende tütar oli laulja Lisa Marie Presley.
Filminäitlejana.
Ta on mänginud ka teleseriaalides "Those Amazing Animals" ja "Dallas", olnud külalisnäitleja seriaalides "Melrose Place", "Touched By An Angel" ja "Spin City" ning näidelnud komöödiafilmides "The Naked Gun" (3 jagu, 1988–1994, režissöör David Zucker) ja "Breakfast With Einstein" (1998, režissöör Craig Shapiro). 
Produtsendina on ta osalenud ka filmi "Finding Graceland" valmimisel ning tema äriühingu Navarone Productionsi toodetud on ka film "Elvis And Me (film)".
Niina Murdvee

Niina Murdvee (kuni 1973. aastani Niina Alumäe; sündinud 4. mail 1950 Tallinnas) on eesti viiuldaja ja viiulipedagoog. 
Niina Murdvee lõpetas viiuli erialal 1968. aastal Tallinna Muusikakeskkooli ning 1973 Tallinna Riikliku Konservatooriumi. Täiendanud end Moskvas Gnessini-nimelise Instituudi aspirantuuris (1985–1987). Tema õpetajateks on olnud Ivi Tivik, Harald Aasa, Vladimir Alumäe, Halida Ahtjamova. Aastal 2008 sai Eesti Muusika- ja Teatriakadeemias doktorikraadi (PhD).
Töötab meister-õpetajana Tallinna Muusikakeskkooli keelpilliosakonnas ning emeriitdotsendina Eesti Muusika- ja Teatriakadeemia Interpretatsioonipedagoogika instituudis. Annab lisaks sellele regulaarselt meistriklasse ja täienduskursusi nii Eestis kui ka välismaal. On Värskas toimuva üleriigilise noorte keelpillimängijate ja keelpilliõpetajate suvelaager-kursuse üks korraldajaid ja õppejõude. Avaldanud artikleid nii ajakirjanduses kui ka muusikapedagoogilistes kogumikes.
Niina Murdvee on Eesti Keelpilliõpetajate Ühingu asutajaliige, olnud Euroopa Keelpilliõpetajate Ühingu juhatuse liige. On esinenud ettekannetega rahvusvahelistel muusikapedagoogika ja interpretatsioonipedagoogika konverentsidel.
Isiklikku.
Ta on viiuldaja Vladimir Alumäe tütar. Mikk Murdvee on Niina Murdvee poeg.
Pöidlaküüt

Pöidlaküüdiks nimetatakse tee ääres sõidukite peale hääletamist ehk (üldreeglina tasuta) küüdi palumist.
Seda tehakse seistes tee ääres näoga liikluse suunas, üks pöial üles tõstetud. Käe asend on muutuv, olenevalt inimesest ja regionaalsetest erinevustest. Käe ülestõstmine annab autojuhtidele märku hääletaja soovist.
Vahel kasutatakse ka trafaretti: silti, kuhu on peale kirjutatud sihtpunkt. Selle abil saab autojuht juba enne peatumist teada, kas tal on võimalik hääletaja soovitud kohta viia.
Ajalugu.
Pöidlaküüt Eestis.
Pöidlaküüt on Eestis juba algusaegadest peale olnud palju populaarsem kui paljudes teistes (lääne-) maades, kuna sealsetel kiirteedel on hääletamine rangelt keelatud ja väiksematel tugimaanteedel liigub vähem autosid. Teiseks on paljudes riikides arenenud täiuslikum ühistranspordivõrgustik, mistõttu muutub hääletamine ebavajalikuks.
Kuna hobuvankrite ajastu elustiil oli märksa paiksem, siis ei olnud hääletamine tol ajal kuigi aktuaalne. Hääletamine kui nähtus kujunes välja tõenäoliselt umbes 1950. aastatel, kui loodi sõitmiskõlblike teede võrk ja teedel hakkas liikuma rohkem autosid. Hääletajate arv kasvas eriti stalinismiperioodil, mil legaliseeriti hääletamine ja seda toetati riiklikul tasandil. Hääletamiseks pidi ostma hääletamispileteid, mida tuli anda autojuhtidele teatud läbitud kilomeetrite eest. See-eest oli pöidlaküüt väga populaarne, sest ka autojuhtidel oli justkui kohustus leevendada sõjajärgset transpordivähesust. Kogutud talongide eest said juhid osta bensiini. Autoklubi Autom jagas samuti kaardikesi. Sinna sai kirjutada autojuhi nime ja kaart läks loosimisse, kust autojuht vajalikke asju võitis.
Seda võimalust ei kasutanud mitte ainult vaesed ja kergemeelsed üliõpilased nagu tänapäeval üldiselt hääletajate kontingendi kohta arvatakse, vaid vastupidi – arvestatav osa hääletajaid olid tavalised töölised, kes eelistasid häälega liikumisvõimalust tol ajal veel suhteliselt vähestele käigus olevatele ühissõidukitele. Hääletamisele vaadati kui millelegi täiesti normaalsele.
Peamised automargid, mida võis tänavatel näha, olid Pobedad, hirvega Volgad, hiljem maanteemuhkudeks kutsutud Zaporožetsid ja Moskvitšid.
Liiklusõnnetuste korral, kui vigastatud hääletajate ees vastutamise probleem päevakorrale tuli, ei saanud riik seda tegevust enam toetada. Sellele vaatamata eksisteeris hääletamine edasi, nüüd spontaanne ja mitte enam organiseeritud, kuigi ettevaatlikumalt, sest üha enam kardeti vargaid. Iseseisvuse taastudes olukord ei paranenud, pigem halvenes veelgi. Hakkasid levima kuuldused autoröövlitest. Tänapäeval on hääletamine muutunud taas üsna populaarseks, kuigi autojuhtide hirm varaste ees pole kuhugi kadunud. Ollakse ettevaatlikumad.
Sõna "hääletamine" on üsna hiline metafoor ja põhineb koosolekutelt jms vastava käeliigutuse sarnasusel.
Lisa Marie Presley

Lisa Marie Presley (1. veebruar 1968 Memphis, Tennessee – 12. jaanuar 2023 Calabasas, California) oli USA laulja ja laulukirjutaja.
Eelkõige on ta tuntud Elvis Presley ja Priscilla Presley tütrena. 
Ta oli abielus Danny Keoughiga (kaks last: Danielle Riley Keough ja Benjamin Storm Keough), laulja Michael Jacksoniga (abielu kestis 21 kuud), näitleja Nicolas Cage'iga ja Michael Lockwoodiga. Ta on olnud kihlatud John Oszajcaga.
Elektrigeneraator

Elektrigeneraator on elektrimasin, mis muundab mehaanilist energiat (peamiselt pöörlemisliikumise energiat) elektrienergiaks.
Generaatori töö põhineb pinge tekkimises juhis, mis asub muutuvas magnetväljas. Magnetvälja tekitamiseks ettenähtud generaatoriosa nimetatakse induktoriks ja seda osa, milles indutseerub pinge, ankruks. Põhimõtteliselt võib kumbki neist olla pöörlev (rootor) või paigalseisev (staator). Vahelduvvoolugeneraatorites on induktoriks enamasti rootor ja alalisvoolugeneraatorites staator.
Valdav osa elektrienergiast toodetakse vahelduvvoolu-sünkroongeneraatoritega. Tavaliselt moodustab generaator koos primaarjõumasinaga agregaadi:
Ajalugu.
Esimesed elektrigeneraatorid, mida hakati looma 1830. aastail, olid püsimagnetiga. 1850. aastail asendati püsimagnet elektromagnetiga, mille mähist toideti abigeneraatorist. Generaatorite areng hoogustus alates sellest, kui generaatoris hakati rakendama magnetahela jääkmagnetismil põhinevat endaergutust. Endaergutuse põhimõtte avaldas saksa tööstur Ernst Werner von Siemens 1867. a dünamoelektrilise printsiibi nime all; vastavalt nimetati ka alalisvoolugeneraatorit dünamoks (saksa k "Dynamomaschine").
Queen

Queen on inglise rokkansambel, mille asutasid 1970. aastal Londonis kitarrist Brian May, laulusolist Freddie Mercury ja trummar Roger Meddows Taylor.
Esimene Queeni kontsert oli 27. juunil 1970 Truros, kuid ametlikult kandis bänd siis veel nime Smile. Queeni lauludest tulid seal ettekandele "Son And Daughter", "Stone Cold Crazy" ja "Doin' Alright". Võimalik, et esitati ka laulud "Keep Yourself Alive", "Liar", "Hangman", "Great King Rat" ja "Modern Times Rock 'n' Roll". Basskitarrist John Deacon liitus ansambliga aasta hiljem ning esimest korda astus ta lavale 2. juulil 1971 Surreys. Enne John Deaconit mängisid bändis basskitarri Mike Grose, Barry Mitchell ja Doug Ewood Bogie.
Queeni helikeel on omapärane ja äratuntav, samas on nende loomingu stiiliulatus väga lai, hõlmates nii "hard rock"'i kui ka ooperi elemente. Tuntud on ka Queeni suurejoonelised kontserdid. 18. septembril 1976 anti Londonis Hyde Parkis tasuta kontsert, kus oli kohal üle 100 000 kuulaja. Queeni viimane kontsert koos Freddie Mercuryga oli Knebworth Parkis 9. augustil 1986 Kagu-Inglismaal, kuhu tuli umbes 120 000 inimest. Kontserdil pussitati surnuks 21-aastane fänn.
Kogu karjääri jooksul andis Queen väga vähe intervjuusid, sest ajakirjanikel jagus neile algusaastatel vaid karmi kriitikat.
Bändi suurima läbimüügiga singel on 1975. aasta 6-minutine "Bohemian Rhapsody", mis püsis üheksa nädalat Suurbritannia edetabelites esikohal ja andis bändile nende teise esikümnesingli (1974. aasta "Killer Queen" oli esimene).
Queeni 20 minuti pikkune esinemine 1985. aasta "Live Aidil" on hinnatud ajaloo parimaks kontserdiks.
Pärast laulusolist Freddie Mercury surma 1991. aastal Queen palju uusi lugusid ei avaldanud ning 1997. aastal läks ansambel laiali.
2004. aastal tuldi uuesti kokku ning valiti laulusolistiks Paul Rodgers ja basskitarristiks Spike Edney. Uus koosseis sai nimeks Queen + Paul Rodgers.
2012. aastal esines Queen ka Londoni olümpiamängude lõputseremoonial. Tallinna Lauluväljakul andsid nad koos Adam Lambertiga kontserdi 5. juunil 2016.
Aastal 2018 pälvis ansambel Grammy elutööauhinna.
Shania Twain

Shania Twain (sünninimega Eilleen Regina Edwards; sündinud 28. augustil 1965 Windsoris Ontario provintsis Kanadas) on Kanada kantri- ja poplaulja ning laulukirjutaja.
The Corrs

The Corrs on iiri folkroki ja "pop-rock"'i ansambel, mis loodi 1990. aastal Dundalkis Iirimaal.
Simply Red

Simply Red on inglise popansambel, mis loodi 1985. aastal Manchesteris.
Spice Girls

Spice Girls oli inglise tüdrukute pop- ja R&amp;B-ansambel, mis loodi 1994. aastal Londonis Inglismaal. 
Ansambel läks 2000. aastal laiali, kuid tegutses taas 2007–2008.
Dire Straits

Dire Straits oli Suurbritannia rokkansambel, mis tegutses aastail 1977–1995.
Ansambli moodustasid Newcastle'ist pärit Mark ja David Knopfler ning Leicesterist pärit John Illsley ja Pick Withers. Algseks nimeks oli Café Racers. Samal aastal salvestati esimene viie looga demolint, millel olid ka hilisemad hittlood "Sultans of Swing", "Water of Love" ja "Down to the Waterline". Charlie Gillett mängis nende lugusid raadios ning kahe kuu pärast oli ansamblil juba leping Vertigo Recordsiga. Esimene album "Dire Straits" salvestati veebruaris 1978.
Bee Gees

Bee Gees oli kolme venna, Barry Gibbi, Maurice Gibbi ja Robin Gibbi muusikaline trio, mis hakkas esinema 1958. aastal Austraalias.
Juba 1960. aastatel maailmakuulsaks saanud bändi viis teist korda muusikamaailma tippu 1977. aastal (teiste andmete järgi 1978. aastal) valminud film "Saturday Night Fever", kus kõlasid mitmed nende lood. Ansambel lõpetas tegevuse 2003. aastal, mil üks vendadest – Maurice – suri. 2012. aastal suri ka teine vend – Robin.
Stuudioalbumid.
"Märkus. Albumi nime järel on edetabelikoht Suurbritannia (UK) ja USA albumimüügiedetabelis."
Rootor (elektrotehnika)

Rootor on elektrimootori või elektrigeneraatori pöörlev osa. Sõna 'rootor' on tulnud ladinakeelsest sõnast "rotare", 'pöörlema'.
Vahelduvvoolugeneraatoril toimib rootor tavaliselt induktorina, mis tekitab muutuva magnetvälja. Alalisvoolugeneraatoris töötab rootor ankruna, s.t masina osana, milles indutseerub pinge.
Vahelduvvoolumootoril on enamasti lühisrootor. Niisuguse rootori mähiseks on terassüdamiku uuretes paiknevad vask- või alumiiniumvardad, mis on mõlemast otsast ühendatud lühisrõngastega. Staatori pöördväli (pöörlev magnetväli) indutseerib rootorimähises voolu, mis koostoimel staatori magnetväljaga paneb rootori pöörlema.
Mõnel juhul on rootoriks aga elektrimasina korpus (telfrid).
Neuilly-sur-Seine

Neuilly-sur-Seine on omavalitsusega linn Prantsusmaal Île-de-France'i piirkonnas Hauts-de-Seine'i departemangus Nanterre'i ringkonnas, Neuilly-sur-Seine'i kantoni ainus omavalitsus, Pariisi eeslinn.
Asub Seine'i paremkaldal 6,8 km kaugusel Pariisi kesklinnast loodes. Idas ja lõunas piirneb Pariisiga (idast lõunasse Villiers' värava, Ternesi värava, Porte Maillot' ja Boulogne'i metsaga), läänes Seine'iga (teisel pool jõge on La Défense'i kvartal Courbevoie ja Puteaux' territooriumil) ja põhjas Levallois-Perret'ga.
Neuilly-sur-Seine hõlmab ka suurema osa Île de la Jatte'ist (ainult põhjatipp kuulub Levallois-Perret'le) ja Île de Puteaux kirdetipu, mida kutsutakse Île de Pont'iks.
Neuilly-sur-Seine on üks Euroopa tihedamini asustatud piirkondi. See on tuntud jõukamate inimeste elamurajoonina. Linnas on 3 metroojaama: Porte Maillot' metroopeatus, Les Sablonsi metroopeatus ja Pont de Neuilly metroopeatus.
Linnas sõlmiti 27. novembril 1919 Neuilly rahu.
Tšehhi köök

Tšehhi köögile omane söömaaeg algab supiga ("polevka"), mis võib olla tehtud kartulitest, kanast või kapsast. Paljud traditsioonilised supid on nii paksud – seal leidub rohkelt juurvilja ja nuudleid ning mõnikord ka keedetud muna – et neist piisab kogu eineks.
Tšehhi köögi põhiroad valmistatakse reeglina lihast, kõige tavalisemad on sea- ja kanaliha. Üks populaarsemaid toite on küpsetatud sealiha klimpidega. Põhiroogade lisandiks on tavaliselt kartulid, nuudlid või kneedlid ("knedlicky"). Kõrvale pakutakse sageli riivitud kapsast või tomateid äädikakastmes.
Ehkki Tšehhi ei asu mere ääres, armastatakse seal kala süüa. Jõgedest püütakse karpkala, forelli, turska ja makrelli.
Tšehhidele meeldivad rikkalikud magustoidud, kus kasutatakse palju võid ja koort. Traditsiooniliste magusroogade hulka kuuluvad pannkoogid, mis täidetud moosi ja vahukoorega; magusad klimbid ja õunastruudel.
Jookidest on kõige populaarsem õlu, mida pruulitakse paljudes linnades. Üks inimene tarbib aastas keskmiselt 150 liitrit õlut. Suurem osa tšehhi õllest tuleb Plzeňist (Prazdroj) ja České Budejovicest (Budvar). Igal aastal peetakse septembris õllepidu.
Samuti meeldib tšehhidele veini juua, eriti Moraavias, kus seda palju toodetakse. Mõnes piirkonnas on enamus mäekülgi täis viinamarjaistandusi.
Federico Fellini

Federico Fellini (20. jaanuar 1920 Rimini – 31. oktoober 1993 Rooma) oli 20. sajandi üks mõjukamaid itaalia filmirežissööre. 
1974. aastal tunnustati tema tööd Cannes'i filmifestivali elutööauhinnaga, 1985. aastal Veneetsia filmifestivali Kuldlõvi elutööauhinnaga ja 1993. aastal elutöö-Oscariga. Tema filmid on saanud kokku mitu Oscarit, Kuldgloobust, Kuldlõvi ja Kuldset Palmioksa.
Elukäik.
Federico Fellini sündis Ida-Itaalia väikelinnas Riminis keskklassi peres. Algkoolis õppides veetis ta vaba aega joonistades, nukuetendusi lavastades ja lugedes. Samal ajal vaimustus ta ka tsirkusest. 12-aastaselt lahkus ta kodust ja liitus rändtsirkuse trupiga. 
Mussolini valitsusajal õppis ta Rooma ülikoolis, lisaraha teenis mitmes ajalehes reporteri ja kunstnikuna. 
Fellini leidis oma kutsumuse juba 20-aastaselt. Algul mõjutas teda suuresti Itaalia uusrealism, alates 1960. aastatest põimusid tema filmides irreaalne ja reaalne maailm. 1945. aastal kirjutas ta stsenaariumi filmile "Roma, città aperta", mis kandideeris ka Oscarile. 
Lavastajadebüüdi tegi ta 1950. aastal filmiga "Luci del varietà". Pärast teist maailmasõda töötas ka koos Roberto Rosselliniga. 
Federico Fellini oli 1943. aastast kuni surmani abielus itaalia näitleja Giulietta Masinaga.
Jarek Kasar

Jarek Kasar (esinejanimega Chalice; sündinud 3. aprillil 1983) on eesti helilooja, laulja ja sõnadekirjutaja. 
Muusikukarjääri alustas ta räpparina, kuid tema muusikalistes katsetustes on segatud elektrooniliste ja sageli eklektiliste kompositsioonidena musitseerimistraditsioone üle maailma, alates Aafrika päritolu rahvamuusikast kuni tänapäevase elektroonilise rokini välja. 
Esimene album ilmus 2003 ja kandis nime "Ühendatud inimesed". Tema laul "Minu inimesed" oli ühendkooride loona (solist Jarek Kasar) kavas ka 2007. aasta noorte laulu- ja tantsupeol "Ilmapuu". 
Aastal 2011 esitas ta Põhuteatris oma esimest ooperit "Katuselt". Teater NO99 repertuaaris on olnud tema muusikal "Lindmees". Samuti on ta kirjutanud teatrilavastustele muusikat, näiteks Teater NO99 lavastusele "Perikles".
Jarek Kasar on teinud koostööd ja andnud kontserte koos Tõnis Mäega (nt Eesti Vabariigi 93. aastapäeva kontsert “See on, laps, meie muld” (2011), sõbrapäevakontsertide sari 2015 ja 2018, kontsert "Aias" 2015 jne). 2014. aastal osalesid mõlemad ka Kanal 2 sarisaates "Laula mu laulu". 
2009. aastal jõudis tema loodud ja esitatud laul "Nelikümmend" lauluvõistluse "Eesti laul 2009" finaali.
2015. aastal osales Jarek Kasar kohtunikuna TV3 sarisaates "Eesti otsib superstaari".
Aleksandr Fadejev (iluuisutaja)

Aleksandr Vladimirovitš Fadejev (sündinud 4. jaanuaril 1964 Kaasanis) on endine Nõukogude Liidu iluuisutaja.
Fadejev on 1985. aasta maailmameister ja neljakordne Euroopa meister (1984, 1987, 1988, 1989). Aastatel 1984, 1986 ja 1987 toimunud maailmameistrivõistlustel saavutas ta pronksmedalid. 
Olümpiamängudelt on tema parimaks kohaks Calgarys toimunud 1988. aasta taliolümpiamängudel saavutatud 4. koht.
Aastast 1990 elab ta Ameerika Ühendriikides ning töötab seal treenerina.
Aleksandr Fadejev

Aleksandr Fadejev (vene Александр Александрович Фадеев; 24. detsember 1901 Kimrõ – 13. mai 1956 Peredelkino Moskva lähedal) oli Nõukogude Liidu kirjanik.
Fadejevi tuntumaid teoseid on noorteromaan "Noor Kaardivägi", mis valmis Nõukogude Kommunistliku Partei Keskkomitee ülesandel patriootliku kasvatuse eesmärgil. Romaan käsitleb teismeliste põrandaalust tegevust teise maailmasõja ajal Saksa okupatsiooni all olnud Sorokõnes (Nõukogude perioodil Krasnodon, tänapäeval Ukrainas Luhanski oblastis). Teose esimene versioon ilmus 1946. aastal, teine, ideoloogiliselt muudetud versioon 1951. aastal, kus rõhutati kommunistliku partei juhtivat rolli.
Eesti keeles avaldati romaan Elisabeth Raidsalu tõlkes aastatel 1947 (kirjastus Ilukirjandus ja Kunst), 1954 ja 1963 (Eesti Riiklik Kirjastus) ning 1974 (Eesti Raamat).
Romaani põhjal on loodud mitmeid teoseid: Juli Meituse ooper (1947), Sergei Gerassimovi mängufilm (1948), Anatoli Aleksini näidend (1973) ning Leonid Pljaskini 12-osaline telesari (2015). Romaan oli 1918–1986 trükitiraažide arvestuses populaarsuselt teine lasteraamat; kokku ilmus teos 276 trükis kogutiraažiga 26,143 miljonit eksemplari.
Alates 1939. aastast oli Fadejev Üleliiduline Kommunistlik (bolševike) Partei (ÜK(b)P KK liige; alates 1952. aastast kandis organ Nõukogude Liidu Kommunistliku Partei Keskkomitee nime.
Fadejev töötas 1939–1944 NSV Liidu Kirjanike Liidu sekretärina ning 1946–1954 liidu peasekretäri ja juhatuse esimehena.
Aleksandr Fadejev lõpetas elu enesetapuga, lastes end maha. Ta on maetud Novodevitšje kalmistule.
Barbra Streisand

 
Barbra Joan Streisand (sündinud 24. aprillil 1942 New Yorgis Brooklynis) on USA teatri- ja filminäitleja, helilooja, ühiskonnategelane, filmiprodutsent ja -režissöör.
Ta on võitnud kaks Oscarit ning mitu Emmyt, Grammyt ja Kuldgloobust.
Elulugu.
Nooruses esines ta New Yorgi ööklubides ja väiketeatrites.
1962. aastal mängis ta Broadway muusikalis "I Can Get It For You Wholesale" ning sai rolli eest New Yorgi Teatrikriitikute Seltsi eripreemia.
1963. aastal abiellus ta Elliott Gouldiga. Abielu kestis 1971. aastani.
1968. aasta muusikali "Naljakas tüdruk" ("Funny Girl") ekraniseeringu eest sai ta Oscari, pärast seda sõlmis plaadilepingu CBSiga.
1972. aastal rajas ta ettevõtte Barwood Films. Selle esimeses lavastuses "Up the Sandbox" esines ka tema väike poeg Jason Gould.
1976. aastal oli ta filmi "A Star Is Born" produtsent, film pälvis parima laulu ("Evergreen") Oscari.
1998. aastal abiellus ta James Broliniga.
2000. aastal pälvis ta Cecil B. DeMille'i nimelise elutööauhinna.
San Franciscos asub Barbra Streisandi muuseum.
Perekond.
Barbra Joan Streisand on sündinud 1942. aastal New Yorgis Brooklynis Diana (endise nimega Ida Rosen) ja Emanuel Streisandi tütrena. Tema ema oli olnud nooruses sopranilaulja ja tegi karjääri muusikuna, kuid hiljem sai temast koolisekretär. Tema isa oli samas koolis õpetaja ning seal nad ka tutvusidki. Streisandi pere oli juudi päritolu. Tema vanavanemad olid emigreerunud Galiitsiast (Poola-Ukraina) ning tema ema ja vanavanemad alates vene impeeriumi alast, kus tema vanaisa oli olnud kantor.
Tema isa omandas magistrikraadi City College'is New Yorgis 1928. aastal ning teda peeti sportlikuks ja ilusaks. Õpilasena veetis ta oma suved väljas, kus üheks tööks oli vetelpääste ja teiseks veoautoga sõitmine läbi Kanada. "Ta proovis kõike, " ütles tema õde Molly, "Ta ei kartnud midagi." Ta abiellus Idaga 1930. aastal, kaks aastat pärast kooli lõpetamist sai temast väga lugupeetud õpetaja, kes keskendus vähekindlustatud ja kuritegelike noorte aitamisele.
Augustis 1943, paar kuud pärast Streisandi esimest sünnipäeva, suri tema 34-aastane isa ootamatult epilepsiakrampidesse, seda võis mõjutada aastaid varem saadud peatrauma. Pere langes vaesuse piirile ja ema töötas madalapalgalise raamatupidajana. Täiskasvanuna meenutas Streisand neid algusaastaid alati tundega, nagu oleks "hüljatud", selgitades: "Kõikide teiste isad tulid päeva lõpus töölt koju. Minu oma ei tulnud." Ema pidi pere äraelatamiseks palju töötama ega saanud tütrele pöörata nii palju tähelepanu, nagu tütar oleks soovinud. "Kui ma tahtsin ema armastust, siis andis ta mulle süüa," räägib Streisand.
Ka Streisandi emal oli hea hääl ja laulis osaliselt professionaalselt oma ooperisoprani häälega. Oma visiidi ajal Catskillsis, kui Streisand oli kolmteist, ütles ta Rosie O'Donnellile, et mõned tema ja ta ema laulud on salvestatud lindile. See sessioon oli esimene kord, kui Streisand tunnistas end ise kunstnikuks, mis ka tuli tema esimese inspiratsiooni hetkeks kunstnikuna.
Tal on vanem vend Sheldon ja lauljast poolõde Roslyn Kind, ema abiellus Louis Kindiga 1949. aastal. Roslyn on üheksa aastat Streisandist noorem.
Rasskazovo

Rasskazovo on linn Venemaal Tambovi oblastis. Asub Volga-Doni madalikul Lesnoi Tambovi jõe vasakul kaldal.
2006. aasta Eurovisiooni lauluvõistlus

Eurovisiooni lauluvõistlus 2006 oli 51. Eurovisiooni lauluvõistlus, mis toimus Kreeka pealinnas Ateenas, Olympic Indoor Hallis 20. mail, poolfinaal toimus 18. mail. Lauluvõistlust korraldas Kreeka riigitelevisioon ERT.
Võitjaks kuulutati Soome ansambel Lordi, kes kogus rekordarv 292 punkti ning tõi Soomele esimese võidu. Lordi on ühtlasi esimene "hard rock"'i bänd, kes on võitnud Eurovisiooni lauluvõistluse.
Lauluvõistluse teema oli "Feel the Rhythm". Lava kujutas iidset Kreeka amfiteatrit. 
Saatejuhid olid Kreeka laulja Sakis Rouvas (kes esindas Kreekat 2004. aastal Eurovisioonil) ning Ameerika saatejuht ja näitleja Maria Menounos. Poolfinaali alguses laulsid saatejuhid Katrina and the Wavesi 1997. aasta võidulaulu "Love Shine A Light". Samuti laulsid vaheaegadel Sakis Rouvas ja Helena Paparizou.
Punktiandmises tehti muudatus: punktid 1–7 tulid kohe punktitabelisse, 8-10 ja 12 ütlesid punktiedastajad ise. 
Poolfinaal.
Poolfinaalis osales 23 riiki, kellest 10 parimat pääses finaali. Poolfinaalis osalesid 2005. aasta Eurovisiooni lauluvõistluse riigid, kes finaalis jäid kohtadele 11-24. (välja arvatud suurriigid - Saksamaa, Hispaania, Prantsusmaa ja Suurbritannia). Lisaks 12 riiki, kes ei kvalifitseerunud 2005. aastal poolfinaalist finaali. Poolfinaalis osales ka debüüti tegev Armeenia. 
Finaal.
Finaalis osalesid 2006. aastal esikümnesse jõudnud riigid ja suurriigid – Saksamaa, Suurbritannia, Hispaania ja Prantsusmaa.
2008. aasta Eurovisiooni lauluvõistlus

2008. aasta Eurovisiooni lauluvõistlus oli 53. Eurovisiooni lauluvõistlus, mis toimus Serbia pealinnas Belgradis Beogradska Arenal. Võistluse finaal toimus 24. mail ning poolfinaalid 20. ja 22. mail. Lauluvõistluse korraldas Serbia riigitelevisioon RTS. Aasta varem Helsingis oli võitjaks kuulutatud Serbia lauljar Marija Šerifović lauluga "Molitva". 
53. Eurovisiooni lauluvõistluse võitis Venemaa, keda esindas Dima Bilan lauluga "Believe", mis saavutas 272 punktiga esikoha. Dima Bilan oli ka varem Eurovisiooni lauluvõistlusel osalenud ning saavutanud 2006. aasta Eurovisiooni lauluvõistlusel Soome järel teise koha. 
28. septembril 2007 teatati, et minnakse üle uuele formaadile, kus on kaks poolfinaali. Uue formaadi järgi pääsesid otse finaali ainult eelmisel aastal võitnud riik ja Euroopa Ringhäälingute Liidu (EBU) valitud neli suurriiki. 
2007. aasta detsembris jagas EBU osalevad riigid geograafilise asukoha ja hääletamise ajaloo järgi kuueks, et vältimaks poolfinaalides poliitilist hääletust. 2008. aasta jaanuaris toimus esinemisjärjekorra loosimine. Kõik riigid pidid tegema teleülekande ja hääletuse selles poolfinaalis, kus nad ise osalesid. Teise poolfinaali näitamine oli valikuline ja selles mitteosalevad riigid hääletada ei saanud. Automaatselt finaali pääsenud riigid nägid mõlemat poolfinaali, kuid hääletada said nad vaid ühes neist. See, kummas poolfinaalis nad hääletasid, selgitati välja loosiga.
Poolfinaalidest pääses edasi üheksa paremat, kümnes kvalifitseeruja selgus varužürii otsusega. Finaalis osales 25 riiki. 
Eesti osales I poolfinaalis, kus Kreisiraadio laulis laulu "Leto Svet", mis jäi 8 punktiga eelviimaseks ehk 18. kohale ega pääsenud finaali.
Poolfinaalid.
Grupid.
Poolfinaalides osalevad riigid on jaotatud kuude rühma nende geograafilise asukoha ja 2004.–2007. aastal hääletamise järgi. 28. jaanuaril 2008 loositi riigid poolfinaalidesse. Mõlemasse poolfinaali jaotati võrdne arv riike ühest rühmast. 
Esimene poolfinaal.
Esimene poolfinaal toimus 20. mail 2008. Automaatsetest finalistidest hääletasid esimeses poolfinaalis Hispaania ja Saksamaa.
Teine poolfinaal.
Teine poolfinaal toimus 22. mail 2008. Automaatsetest finalistidest hääletasid teises poolfinaalis Prantsusmaa, Suurbritannia ja Serbia. Žüriide lemmikuna pääses lisaks esimesele üheksale kohale finaali Rootsi.
Eesti Päevaleht

Eesti Päevaleht (EPL) on Eestis ilmuv eestikeelne veebiajaleht. See alustas 1995. aastal ilmumist päevalehena. Ajaleht ilmus paberil viimast korda 27. märtsil 2024.
Ajalugu.
5. juunil 1995 ühinesid Hommikuleht, Päevaleht (endine Noorte Hääl) ja Rahva Hääl uueks väljaandeks, mille nimeks sai Eesti Päevaleht. 29. septembril 1995 liideti Eesti Päevaleht ja Eesti Sõnumid.
Alates 2011. aastast kuulub Eesti Päevaleht täielikult Ekspress Grupi kontserni. Varem kuulus Eesti Päevalehe AS võrdsetes osades Ekspress Grupile ja Jaan Manitski valdusettevõttele Vivarone OÜ.
Märtsis 2011 omandas Vivarone OÜ seni Eesti Päevalehe omandis olnud bürooruumid aadressil Narva maantee 13 ning Ekspress Grupp omandas täielikult Eesti Päevalehe äritegevuse. Eesti Päevalehe AS jätkas seniste kontoriruumide üürimist Vivarone OÜ-lt.
Mais 2011 sõlmisid täielikult Ekspress Grupile kuuluv AS Eesti Ajalehed ja Eesti Päevalehe AS ühinemislepingu, millega Eesti Päevalehe AS ühendati seni Maalehte ja Eesti Ekspressi kirjastanud AS-iga Eesti Ajalehed.
Märtsis 2012 andis AS Ekspress Grupp teada, et moodustab ajalehe Eesti Päevaleht ja internetiportaali Delfi toimetuste baasilt uue päevauudiste toimetuse, mida asub juhtima Delfi senine peatoimetaja Urmo Soonvald.
2024. aasta algul anti teada, et alates sama aasta aprillist loobutakse paberväljaandest, kuid edasi ilmub väljaande digileht, mis kuulub Delfi portaali koosseisu.
Eesti Päevalehe raamatusarjad.
Eesti Päevalehe laupäevalehe LP raamatusarjad:
Tiraaž.
Eesti Päevalehe tiraaži muutumine:
Eesti Päevalehe digileht.
Eesti Päevaleht tuli digilehega turule 2011. aastal ning uuendas seda ulatuslikult 2015. aasta kevadel.
Mais 2016 jõuti digitellimusega 18 000 lugejani, millega väljaanne oli tellijate arvult Eesti suurim digileht.
Delfi Meedia digitellimuste number ületas 2023. aasta detsembris 100 000 piiri.
Polaaralad

Polaaralad on piirkonnad, mis asuvad pooluste ümbruses. Nende hulka kuuluvad Arktika ja Antarktis. Polaaraladele on iseloomulikud polaarpäev ja -öö, karm kliima ja paks jääkiht.
Kliima.
Polaaraladele omane kliima on Põhja-Jäämerel, Gröönimaal ja Antarktikas. Need alad kuuluvad polaarsesse kliimavöötmesse, millele on omane kohati väga madal temperatuur. Talved on väga külmad, pimedad ja lühikeste päevadega. Suved on soojemad kui talved ja päevad on pikemad. Aasta kõige soojemal kuul on keskmine temperatuur polaaraladel alla 10 °C ja kõige külmematel kuudel võib temperatuur olla isegi –80 °C. Viimaste aastate jooksul on kliimamuutuse tulemusel hakanud polaaraladel jää sulama. Lisaks jää sulamisele on kliimamuutusel ka mõju loomadele, kes on harjunud madala temperatuuriga. Polaarkliima on tavaliselt kuiv, kuna laskuv õhk on külm ja selles puudub märkimisväärne niiskus, mis välistab pilvede ja lumesadu tekkimise. Sademete hulk on 100–200 mm aastas. Aasta läbi puhuvad nende alade poolsest piirkonnast lähtuvad kirdetuuled. Esineb ka polaaröö ja polaarpäev. Polaaröö ajal püsib päike horisondist madalamal ja polaarpäeva ajal horisondist kõrgemal.
Loomastik.
Kuigi polaaraladel on võrdlemisi sama kliima, on neil täiesti erinev loomastik. Seal on eluks kõige kehvemad tingimused, aga paljud loomad on külmaga kohanenud ja on võimelised seal elama. Selleks, et seal elada on neil kas paks karva-, sule- või rasvakiht, mis neid külma ja tuule eest kaitseb. Ühed kõige suuremad loomad nendel aladel on jääkarud ja vaalad. Seal on ka muid väiksemaid loomi, nagu näiteks: polaarhunt, põhjapõder, valgejänes, polaarrebane jne. Kuna polaarloomad elavad aladel, kus on aastaringi jäine, siis on üheks nende kohastumusteks valge kaitsevärvus (osadel muutub karv talvel valgeks ja teisted on aastaringi). Lisaks jääpealsetele loomadele on polaaraladel ka kalu ja muid elusolendeid. Suure külma tõttu on Antarktikas vähe loomi, aga üks sealseid liike on hüljes. Antarktikas on veel kümmekond linnuliiki, neist keiserpingviin pesitseb talvel. Erinevalt Antarktikast on Arktikas palju liike, näiteks polaarrebased, vaalad, polaarhundid ja jääkarud. Jääkaru on tuntud maailma suurima kiskjana.
Taimestik.
Polaaraladel kasvab erinevaid taimi, aga on ka suured alad, mis on jääga kaetud ja kus taimi ei kasva. Neid alasid nimetatakse jääväljadeks. Arktikas ja Antarktikas on ka külmakõrbed, mis on enamus aastast lumest ja jääst vabad. Kuna neid alasid ei kata jää- ega lumekiht, siis on seal ka taimi, aga väga vähesel määral. Need taimed, mis kasvavad nendel aladel on kindlate kohastumustega, mis võimaldavad neil sellistes oludes kasvada (kliima, valguse puudumine, tuul). Üheks neist on maadligi kasvamine, mis kaitseb põhiliselt tuule eest. Selle pärast kasvavad seal samblad, ja üksikud õistaimed ja puuduvad põõsad ja puud. Mulda on seal ka vähe, mis teeb taimede kasvu veel keerulisemaks. Vees kasvab väga palju vetikaid ja samblikud asuvad rannikul. Kuna suurel osal polaaraladest ei kasva taimi, mida oleks võimalik süüa või nende pealt elada, on seal hõre loomastik ja inimesi seal püsivalt ei ela.
Flokulatsioon

Flokulatsioon (ka helvestamine, helvestumine, helvestus) on sadestuvate osakeste koondumine flokulantide ehk helvestusainete toimel nõrgalt seotud struktuuri. 
Väikesed osakesed moodustavad suuremaid osakesi. Sedimentatsioon on üsna kiire, kuid saadakse nõrgalt seotud suure mahuga sade, kus osakeste struktuur on säilinud ja sade on kergesti resuspendeeritav. Lahusti satub ka agregaatide sisse, mistõttu suspensioon muutub väga viskoosseks ja on säilitusanumast raskesi kättesaadav.
Flokulatsiooni kasutatakse näiteks veepuhastuses.
Benazir Bhutto

Benazir Bhutto (sindhi: بینظیر ڀھٽو ; urdu:بینظیر بھٹو ; b 21. juuni 1953 Karachi – 27. detsember 2007 Rāwalpindi) oli Pakistani poliitik, peaminister aastatel 1988–1990 ja 1993–1996. Ta oli esimene naispeaminister islamimaades.
Tema isa oli Pakistani president ja peaminister Zulfikar Ali Bhutto, kes 1979 poodi.
Aastast 1983 kuni surmani oli ta oma isa asutatud Pakistani Rahvapartei (PPP) esimees.
Poliitikasse läks ta maapaost 1986. aastal, et kukutada võimult diktaator Muhammad Zia ul-Haq. Pärast Zia surma sai temast Pakistani peaminister. Bhutto välispoliitika oli mõõdukas, ta üritas parandada suhteid Indiaga ning võttis vastu ligi 3 miljonit Afganistani põgenikku.
20 kuud hiljem kõrvaldas president Ghulam Ishaq Khan ta ametist, süüdistades teda korruptsioonis. 1993 valiti ta ametisse tagasi, kuid 1996 tagandas president Farooq Leghari ta uuesti, jällegi süüdistustega korruptsioonis. Bhutto läks 1998 Dubaisse maapakku. 1999 mõistis Pakistani kohus ta 5 aastaks vangi.
18. oktoobril 2007 naasis Bhutto Pakistani pärast kokkulepet presidendi Pervez Musharrafiga, mille kohaselt talle anti amnestia ja kõik korruptsioonisüüdistused tema vastu võeti tagasi.
Enne 8. jaanuaril 2008 toimuma pidanud üldvalimisi oli küsitluste kohaselt valimiste soosik PPP. 27. detsembril 2007 mõrvati Bhutto, kui ta valimisüritusel Rawalpindis oma pooldajatele kõneles, seistes soomusautos püsti. Vastutuse kuriteo eest võttis Al-Qaeda ülem Mustafa Abu al-Yazid, nimetades Bhuttot "Ameerika Ühendriikide kõige kallimaks varaks".
Pärast Benazir Bhutto mõrvamist nimetati 30. detsembril 2007 tema juhitud Pakistani Rahvapartei kaasesimeesteks Benazir Bhutto poeg Bilawal Bhutto Zardari ja lesk Asif Ali Zardari. Valimised lükati rohkem kui kuu aega edasi. Need toimusid 18. veebruaril 2008 ja PPP võitis need, saades 340-kohalises Pakistani Rahvusassamblees 124 kohta. Valimised andsid hävitava löögi valitsevale Pakistani Moslemi Liigale, mille kõik juhid, kaasa arvatud 22 endist ministrit, kaotasid oma koha rahvuskogus. PPP liider Yosaf Raza Gillani moodustas koalitsioonivalitsuse ja sai selle peaministriks.
Wolin

Wolin (saksa keeles "Wollin") on linn Poolas Wolini saare lõunatipus. Elanikke 4900.
Rock

Mõiste rock all peetakse tihti silmas rokkmuusikat.
ROCK võib tähistada Rho-sõltuvat proteiinkinaasi.
Informaatikas kannavad sellist nime protsessor Rock, mille töötas välja Sun Microsystems, ja Rocks Cluster Distribution, mis on üks Linuxi distributsioone.
Andrew Lloyd Webber

Andrew Lloyd Webber (sündinud 22. märtsil 1948 Kensingtonis Londonis Inglismaal) on briti muusikalihelilooja.
2024. aasta seisuga on ta kirjutanud 21 muusikali, millest kõige menukamaks on osutunud "Ooperifantoom" ja "Kassid".
Ajalehe The Sunday Times andmetel oli ta 2019. aasta seisuga Suurbritannia jõukaim muusik: tema varanduse suurus oli siis 820 miljonit naela (veidi üle 1 miljardi USA dollari).
Teosed.
Muusikalid, millele ta on muusika loonud:
Muud teosed:
Isiklikku.
Tema noorem vend on tšellist Julian Lloyd Webber.
Ta on olnud abielus Sarah Hugilliga (1971–1983), Sarah Brightmaniga (1984–1990) ja Madeleine Gurdoniga (alates 1991. aastast).
Haloperidool

Haloperidool on butürofenoonide rühma kuuluv tugevatoimeline antipsühhootikum. 
Toimib tsentraalselt dopamiiniretseptorite antagonistina. Toimides mesokortikaalsesse koesse
ja limbilisse süsteemi, avaldab luulude ja hallutsinatsioonide vastast toimet. Omab ka tugevat psühhomotoorset rahutust pärssivat toimet.
Imendub hästi ka suukaudsel manustamisel, mil plasmakontsentratsiooni maksimum saabub
2…6 tundi pärast manustamist. Lihasesisese manustamise korral saabub plasmakontsentratsiooni maksimum umbes 20 minuti möödudes. 
Haloperidooli lammutamine (metabolism) toimub peamiselt maksas ja laguproduktid (metaboliidid) ei ole neuroleptiliselt aktiivsed. Eritumine toimub uriiniga (40%) ja väljaheitega (60%). Umbes 1 % eritub muutumatul kujul uriiniga.
Kasutatakse peamiselt psühhootiliste seisundite ravis: skisofreenia, bipolaarse häire maniakaalne faas, alkoholpsühhoos. Kõrvalnähtudest on sagedased ekstrapüramidaalsed häired.
Bertoleoni

Bertoleoni on itaalia suguvõsa, mille pea (praegu Tonino Bertoleoni) kannab Tavolara kuninga tiitlit.
Perekonnalegendi järgi andis Sardiinia kuningas Carlo Alberto Giuseppe Celestino Bertoleoni Polile 1836. aastal saart külastades kuningatiitli.
Supernoova

Supernoova on oma arengu lõppjärku jõudnud täht, mille plahvatuse tagajärjel tähe heledus kasvab hetkeliselt miljoneid kordi. Plahvatuse tulemusel võib tekkida ülitihe objekt (neutrontäht, must auk), energiahulk on võrreldav Päikese poolt kogu tema eluea jooksul kiiratava energia hulgaga.
Supernoova võib tekkida vähemalt 8–10 korda Päikesest massiivsemast üksiktähest või kaksiktähest. Massiivse üksiktähe korral on plahvatuse põhjuseks tuumkütuse lõppemine tähe sisemuses, tähe keskmest lähtuv kiirgusrõhk lakkab, järgneb tähe gravitatsiooniline kollaps, mis põhjustabki supernoova plahvatuse. 
Kaksiktähe korral on üksikud tähe komponendid väiksema massiga kui supernoova tekkeks vaja. Suurema massiga täht areneb kiiremini, tuumkütus saab otsa ning tekib valge kääbus ehk tihe ja kuum jäänuktäht, milles enam energiat juurde ei tekki. Kui komponentide vahekaugus on piisavalt väike, hakkab osa teise tähe ainest gravitatsiooni mõjul valgele kääbusele voolama. Aine surutakse kääbuse pinna lähedal tugevas gravitatsioonis kokku ning selle temperatuur tõuseb. Kui aine juurdevoolu jätkudes ületab kääbuse mass 1,4 Päikese massi, algab äkiline kogu kääbust hõlmav termotuumareaktsioon ning kääbus hävib supernoova plahvatuses. 
Viimase tuhande aasta jooksul on Linnuteel vaadeldud ainult kolme palja silmaga nähtavat supernoovat, kuid teleskoobiga teisi galaktikaid vaadeldes on neid nähtud enam. Seni viimane palja silmaga nähtav Linnutee supernoova oli 1604. aastal vaadeldud Kepleri supernoova.
Tsaar-suurtükk

Tsaar-suurtükk (vene keeles "Царь-пушка") on 1586. aastal valumeister Andrei Tšohhovi poolt valatud suurtükk. Asub Moskvas Kremli õuel.
Suurtükk kaalub 40 tonni, raua pikkus 5,34 meetrit, kaliiber 890 millimeetrit. Kahurist on uuringute järgi tehtud vähemalt üks lask.
Kaliiber (täpsustus)

Kaliiber võib tähendada:
Funktsiooni üldavaldis

Funktsiooni üldavaldiseks nimetatakse seost y = f(x). Funktsiooni üldavaldis on funktsiooni kõige levinum esitusviis.
Psühhiaatria mõisteid

A.
Abikool - 
Abuulia - 
Afefoobia - 
Ajavahestress -
Agalmatofiilia -
Agorafoobia - 
Algofoobia - 
Apaatia -
Alkoholism -
Alkoholpsühhoos -
Alkohoolik -
Amneesia -
"Anaesthesia dolorosa" -
Anoreksia -
Antidepressant -
Antipsühhiaatria -
Antipsühhootikumid -
Arengupuue -
Aspergeri sündroom -
Autism - 
Avatusluul
B.
Bibliomaania - 
Bipolaarne häire -
Buliimia
D.
De Clérambault' sündroom - 
Debiilik -
Deliirium - 
Delirium tremens - 
Dementsus - 
Depressiivne luul -
Depressioon - 
Depressioon (emotsioon) -
Dissotsiatiivne identiteedihäire
E.
Ebastabiilne isiksus -
Ehholaalia - 
Ekshibitsionism -
Elekterkrampravi -
Emotsionaalne inadekvaatsus -
Eripedagoog - 
Erotomaania -
Etkloorvünool - 
Eufooria - 
Euroopa Liidu narkostrateegia
G.
Grafomaania
H.
Hallutsinatsioon -
Haloperidool -
Hullumeelsus - 
Hüperaktiivsus tähelepanu puudulikkusega - 
Hüpnoos - 
Hüpnoteraapia - 
Hüpohondria -
Hüpomaania - 
Hüpopaatia
I.
Idiootia - Impulsihäire - Insomnia - Instseneeringuluul - Isiksushäired
J.
Joomasööst -
Jälitusluul
K.
Kahjude vähendamine (narkomaania) - Kaksikdiagnoos - Katalepsia - Kerge vaimne alaareng - Kinnisidee - Klaustrofoobia - Kleptomaania - Komisjoniline kohtupsühhiaatriaekspertiis - Kompulsiivne toitumishäire - Konfabulatsioon - Koolifoobia - Kronofoobia - Kunstiteraapia - Kõrge päritolu luul
L.
Lahenduskeskne lühiteraapia - Leidurlusluul - Lembeluul - Logorröa - Loovteraapiad - Läbipõlemissündroom - Luul - Lükantroopia
M.
Maania -
Meeleoluhäire -
Melanhoolia - 
Metadoon -
Metadoonasendusravi -
Missiooniluul - 
Mäluauk -
Mõõdukas vaimne alaareng
N.
Narkolepsia -
Narkomaania -
Narkostrateegia -
Nartsissistlik isiksushäire - 
Nekrofiilia - 
Neurolepsia -
Neuroleptikum -
Neuroos - 
Neurootik -
Nägemishallutsinatsioon - 
Närvisüsteemi depressant
O.
Obsessiiv-kompulsiivne häire -
Ofidiofoobia - 
Olmeluul - 
Opiaat - 
Opioid -
Orgaanilised psüühikahäired - 
Ortoreksia
P.
Paanikahäire - 
Paranoiline luul -
"Paruresis" -
Patoloogiline kogumine -
Patopsühholoogia -
Posttraumaatiline stressihäire - 
Pseudohallutsinatsioon -
Psühhiaatria -
Psühhiaatriline sundravi -
Psühhiaatrilise abi seadus Eestis -
Psühhoanaleptiline aine - 
Psühhoos - 
Psühhopaatia - 
Psühhopatoloogia -
Psühhoteraapia -
Psühhotrauma - 
Psüühikahäire -
Psüühiline funktsioon -
Pärilikud või geenivigadest tingitud vaimsed haigused -
Püromaan -
Püromaania
R.
Raske vaimne alaareng - Reformaatorlusluul - Rikkusluul
S.
Skisofreenia -
Skisofreenia, skisotüüpsed ja luululised häired - 
Somnambulism - 
Sotsiopaat - 
Suhtumisluul -
Sundmõtlemine - 
Suurusluul - 
Sõltuvus - 
Sõltuvusaine - 
Söömishäired - 
Sügav vaimne alaareng -
Süsteemne teraapia
Z.
Zooantroopia - Zoofoobia
T.
Tajumishäired -
Tantsuteraapia - 
Teisikuluul - 
Teovõime -
Trihhotillomaania -
Tsüklotüümia - 
Tundeelu häired - 
Tundeelu tuimenemine -
Tõeline hallutsinatsioon
U.
Uneapnoe -
Unehäire -
Unetus - 
Uneärevus - 
Urofoobia
V.
Vaimne alaareng - Vaimne tervis - Vaimupuue - Valikuline mutism - Võimekusluul - Võimuluul
Ä.
ärevus - ärevushäire
Mittetasapinnalisus

Mittetasapinnalisus on reaalse pinna punktide maksimaalne kaugus piirdepinnast. Mittetasapinnalisus on üks kujuhälvete erijuht. Mittetasapinnalisuse ja mittesirgjoonelisuse erijuhtudeks on nõgusus ja kumerus.
Pseudo-Dionysios Areopagita

Pseudo-Dionysios Areopagita (ka Dionysios Pseudo-Areopagita) on nimi, mille õpetlased on andnud kristlikule teoloogile ja filosoofile, kes elas 5. ja 6. sajandi vahetusel. 
On oletatud, et seda varjunime kasutas Peetrus Ibeeriast, umbes aastatel 411–491 elanud Gruusia pühak.
Ta on oma teosed omistanud Areopaagi liikmele Dionüüsiosele, keda mainitakse Apostlite tegude raamatus (Ap 17:34). 
Kirjutas arvukalt teoseid, mida tähistatakse koondnimega "Corpus Areopagiticum". Kirjutades esitas ennast algupärase Dionysiosena. Väitis, et tunneb Piiblis mainituid inimesi, mistõttu arvati pikka aega, et tegemist on ühe ja sama inimesega. Tundub, et autor valetab ka teistes kohtades, väites näiteks, justkui ta oleks kirjutanud arvukalt teisi raamatuid ja tsiteerides neid. 
Pseudo-Dionysios üritas leida kompromissi monofüsiitluse ja ortodoksse õpetuse vahele. Ta on mõjutatud ka uusplatonismist, eriti Proklose poolt, mis tõestab, et ta tegutses 5. sajandil või hiljem. Mõjusid on veel Aleksandria Kleemensilt, Kapadookia kirikuisadelt, Origeneselt ja teistelt. 
Tema kirjutised tulid avalikkuse ette esimest korda 5. sajandil, mil monofüsiidid kasutasid neid oma argumentide kaitseks. Vähehaaval võtsid need omaks ka teised teoloogid. Keskajal olid ta teosed väga populaarsed. Renessansiajal hakati ta teoste autentsuses kahtlema.
Eesti keeles ilmus Pseudo-Dionysios Areopagita teos "Müstilisest teoloogiast Timotheosele" ("De mystica theologia") 1994. aastal ajakirjas Akadeemia Marju Lepajõe tõlkes.
Teoseid.
Kreeka keeles:
Mittesirgjoonelisus

Mittesirgjoonelisus on reaalse profiili punktide maksimaalne kaugus piirdesirgest. Mittesirgjoonelisuse ja mittetasapinnalisuse elementaarvormideks on nõgusus ja kumerus.
Mittesilindrilisus

Mittesilindrilisus on reaalse pinna punktide maksimaalne kaugus piirdesilindrist. Mittesilindrilisus on kujuhälvete erijuht. Mittesilindrilidus on kompleksnäitaja, mis haarab mitteringjoonelisust ja pikilõike profiili hälvet.
Mitteringjoonelisus

Mitteringjoonelisus on reaalse profiili punktide maksimaalne kaugus piirderingjoonest. Mitteringjoonelisus on kujuhälvete erijuht. Mitteringjoonelisus iseloomustab silindrilise pinna ristlõike kõiki kujuhälbeid. Erijuhtudeks on ristlõike ovaalsus ja kandilisus.
Kim Basinger

Kimila Ann Basinger (sündinud 8. detsembril 1953 Athensis Georgia osariigis) on Oscari pälvinud USA filminäitleja ja endine modell.
Elukäik.
Tema ema on ujuja ja modell Ann Lee (neiupõlvenimega Cordell), kes tegi kaasa nii mõneski Esther Williamsi filmis. Tema isa Don Basinger oli muusik ja laenuandja. Kim on peres kolmas laps. Tal on vennad Mick ja Skip ning õed Ashley ja Barbara. Teismeeas vaevas Kimi agorafoobia (lagedakartus), mis pärast ravi aga taandus.
Modellina alustas Basinger tööd 16-aastaselt, kui oli võitnud Athensi noorte missivõistluse. Hiljem on ta teinud modellitööd Eileen Fordi moefirmale. Ta on poseerinud ajakirjale Playboy.
Näitlejakarjääri alustas ta 1978. aasta telefilmis "Katie: Portrait of a Centerfold".
1980. aastal abiellus ta moekunstnik Ron Synder-Brittoniga. Nad lahutasid abielu 1989. aastal.
1991. aastal mängis ta filmis "The Marrying Man" ("Naisevõtt"), kus tutvus Alec Baldwiniga. Nad naitusid 1993. aastal. Neil on tütar Ireland Eliesse (sündinud 1995). Nad lahutasid abielu küll 2002. aastal, kuid kohtuprotsessid lahutuse üle kestsid aastaid.
Võõrandumine perekonnast.
Basingeri vanemad olid abielus aastatel 1948–2016, kuigi nad elasid alates 1980. aastast lahus ja suhtlesid 36 aasta jooksul vähe või üldse mitte. Hoolimata eksitavatest teadetest ei lahutanud nad kunagi. 
Alates 1990. aastate keskpaigast oli Basinger võõrdunud oma emast Annist ja kõigist oma neljast õest-vennast peale ühe. Tema isa Don ja noorim õde Ashley olid ainsad pereliikmed, kes kutsuti tema teise pulma 1993. aastal " ja ainsad pereliikmed, keda" ta tänas oma vastuvõtukõnes 1998. aasta Oscarite jagamisel.  74  seisuga ikka veel oma emast võõrdunud . intervjuu, et Kim tuleb jõuludeks koju Georgiasse 
Aktivism.
Basinger on taimetoitlane ja loomade õiguste toetaja. Ta on poseerinud PETA karusnahavastastes reklaamides, ja filminud ka Farm Sanctuary avalikku teadaannet lastud põllumajandusloomade kohta.  Ta osales haigetele ja vigastatud põllumajandusloomadele kaitset pakkuva seaduseelnõu loomisel, millele California kuberner Pete Wilson alla kirjutas.
Leelo Talvik

Leelo Talvik (10. mai 1944 – 30. september 2021) oli eesti vokaalpedagoog ja endine laulja. 
Ta on olnud kammerlaulja, ooperi- ja oratooriumisolist, viimastel aastatel teinud aga õpetajatööd. 
Ta on töötanud Eesti Filharmoonia Kammerkoori laulja ja hääleseadjana, Tehnikaülikooli mees- ja naiskoori hääleseadjana ning kammerkooriga Arsis. Ta tegi koostööd ning oli hääleseadja Üle-eestilise neidudekoori Leelo, Kooristuudio SO-LA-RE, Rapla Mitte-Riinimanda Segakoori, Eesti Koolinoorte Segakoori ning Eesti Rahvusringhäälingu segakoori juures. Ta tegi koolitusi kogu Eestis. 
Ta on töötanud Georg Otsa nimelises Tallinna Muusikakoolis ja Viljandi Kultuuriakadeemias laulupedagoogina.
Isiklikku.
Tema isa oli ooperilaulja Aaro Pärn ja ema oli Enna Maripuu.